Br: 03-128/25-6 09.01.2025. godine

Zavod za socijalnu i dječju zaštitu, na osnovu čl. 129 stav 2 Zakona o socijalnoj i dječjoj zaštiti („Sl. list CG", br. 027/13, 001/15, 042/15, 047/15, 056/16, 066/16, 001/17, 031/17, 042/17, 050/17, 059/21, 145/21, 003/23, 048/24 i 084/24), donosi

**PLAN I PROGRAM STRUČNOG USAVRŠAVANJA ZA 2025. GODINU**

Zavod za socijalnu i dječju zaštitu, u skladu sa Uredbom o organizaciji i načinu rada državne uprave („Sl. list CG",br. 098/23, 102/23, 113/23, 071/24, 072/24, 090/24, 093/24, 093/24, 104/24 i 117/24) i Zakonom o socijalnoj i dječjoj zaštiti („Sl. list CG“ br. 027/13, 001/15, 042/15, 047/15, 056/16, 066/16, 001/17, 031/17, 042/17, 050/17, 059/21, 145/21, 003/23, 048/24 i 084/24), razvija i prati sistem kvaliteta u socijalnoj i dječjoj zaštiti, u svrhu unaprjeđenja rada zaposlenih u ovoj djelatnosti. Stoga Zavod nastoji da u kontinuitetu obezbjeđuje kvalitetne programe obuke kroz postupak akreditacije i organizovanjem stručnog usavršavanja stručnih radnika, stručnih saradnika i saradnika. Zakon o socijalnoj i dječjoj zaštiti, u članu 128 propisuje obavezu usavršavanja stručnih radnika i stručnih saradnika i definiše ga kao neprekidno sticanje znanja i vještina stručnih radnika i stručnih saradnika u socijalnoj i dječjoj zaštiti. Takođe, Zakonom je propisano da stručni radnici i stručni saradnici u socijalnoj i dječjoj zaštiti imaju pravo i dužnost da u toku profesionalnog rada prate razvoj nauke i struke i da se stručno usavršavaju radi održavanja i unaprjeđivanja profesionalnih kompetencija i kvaliteta stručnog rada. Kod svih licenciranih pružalaca usluga stručni radnici su dužni da imaju licencu za rad, za čije izdavanje, obnavljanje i oduzimanje, uslove propisuju Zakon o socijalnoj i dječjoj zaštiti i Pravilnik o bližim uslovima za izdavanje, obnavljanje i oduzimanje licence za rad stručnim radnicima u oblasti socijalne i dječje zaštite („Sl. list Crne Gore“, broj 003/24). Jedan od uslova za dobijanje licence, pored odgovarajuće stručne spreme i položenog stručnog ispita, je i posjedovanje sertifikata o uspješno završenom akreditovanom programu obuke. U cilju kontinuiranog profesionalnog razvoja, kao i dobijanja i obnavljanja licence za rad, Zavod za socijalnu i dječju zaštitu je shodno članu 129 stav 2 Zakona o socijalnoj i dječjoj zaštiti, obavezan da donese godišnji Plan i program stručnog usavršavanja. S tim u vezi, na osnovu podataka prikupljenih kroz upite, utvrđene su potrebe stručnih radnika i stručnih saradnika za obukama neophodnim za sticanje novih vještina i unapređenje postojećih. Osim toga, Plan i program stručnog usavršavanja usklađen je sa aktivnostima predviđenim usvojenim strateškim dokumentima u kojima su prepoznate ključne oblasti za razvoj stručnih kompetencija i efikasnije pružanje usluga korisnicima. Navedeno se odnosi na sledeće strategije:

* Strategija za zaštitu lica sa invaliditetom od diskriminacije i promociju jednakosti, 2022-2027;
* Strategija ranog razvoja djeteta, 2023-2027.godine;
* Strategija za unapređenje kvaliteta života LGBTIQ osoba u Crnoj Gori 2024-2028 sa Akcionim planom za period 2024-2025;
* Strategija razvoja sistema socijalne i dječje zaštite za period od 2025. do 2028. godine s Akcionim planom za 2025. godinu;
* Strategija za prevenciju i zaštitu djece od nasilja 2025-2029. godine sa Akcionim planom 2025-2026. godine;
* Strategija deinstitucionalizacije za period od 2025. do 2028. godine sa Akcionim planom za 2025. godinu;
* Strategija za interkulturalizam i društvenu koheziju 2025-2028, sa akcionim planom 2025-2026.

Uzimajući u obzir i sopstvene finansijske mogućnosti, Zavod donosi Plan i program stručnog usavršavanja za 2025. godinu, na osnovu kojeg će biti realizovane sljedeće obuke:

|  |  |
| --- | --- |
| **Naziv akreditovanog programa obuke** | **Period** |
| Multisektorski odgovor na nasilje nad ženama i nasilje u porodici baziran na razumijevanju bezbjednosnih rizika i prava žrtava | **I kvartal** |
| Praćenje razvoja đeteta | **I kvartal** |
| Sistemski pristup u razumijevanju i radu sa porodicama u postupcima razvoda | **I-II kvartal** |
| Primjena savremenih principa u radu sa osobama koje su doživjele traumu | **I-II kvartal** |
| Intervencije u krizi | **I-II kvartal** |
| Procjena roditeljskih kapaciteta za potrebe postupka povjeravanja djece | **I-II kvartal** |
| Program pripreme za parove i pojedince u procesu usvajanja djece | **I-IV kvartal** |
| Program obuke za sprovođenje Protokola o postupanju, prevenciji i zaštiti od nasilja nad ženama i nasilja u porodici | **I-IV kvartal** |
| Program obuke za hraniteljstvo | **I-IV kvartal** |
| Jačanje kapaciteta i vještina stručnih radnika/ca i stručnih saradnika/ca u oblasti socijalne i dječije zaštite za rad sa roditeljima i/ili starateljima LGBTIQ osoba i rad sa roditeljima i/ili starateljima koji/e su LGBTIQ osobe | **I-IV kvartal** |
| Osnovni program obuke: Koncept i osnovna znanja za organizaciju usluge SOS telefona za žene sa invaliditetom koje imaju iskustvo nasilja | **II-III kvartal** |
| Napredni program obuke: Veštine I znanja za pružanje usluge SOS telefona za žene sa invaliditetom koje imaju isksustvo nasilja | **II-III kvartal** |
| Kreiranje plana rada sa korisnikom kroz adekvatnu procenu mogućnosti korisnika | **II-IV kvartal** |
| Osnovna obuka za pružanje usluge stanovanje uz podršku mladom, odraslom i starom licu sa invaliditetom | **II-IV kvartal** |
| Unaprjeđenje znanja i vještina stručnih radnika/ca u radu sa potencijalnim korisnicima/ama i korisnicima/ama usluge podrška za život u zajednici - svratište | **II-IV kvartal** |
| Jačanje kapaciteta stručnih radnika/ca i saradnika/ca za rad sa osobama u emocionalnoj krizi i sa suicidalnim rizikom sa akcentom na populaciji mladih | **II-IV kvartal** |
| Osnovna obuka za pružanje usluge savjetovanja za djecu sa smetnjama i teškoćama u razvoju | **II-IV kvartal** |
| Rad sa pasivno-agresivnim roditeljima djece sa smetnjama u razvoju i osoba sa invaliditetom | **II-IV kvartal** |
| Uticaj izmenjenih ponašanja djece sa smetnjama u razvoju i osoba sa invaliditetom na okolinu i autoritet | **II-IV kvartal** |
| Inspekcijski nadzor u socijalnoj i dječjoj zaštiti i primjena zakona i podzakonskih propisa u postupku ostvarivanja prava na osnovna materijalna davanja i usluge u oblasti socijalne i dječje zaštite | **II-IV kvartal** |
| Stres i očuvanje dobrobiti stručnog radnika | **II-IV kvartal** |
| Program ekonomskog osnaživanja porodica – EOP | **II-IV kvartal** |
| Rad sa teško saradljivim korisnicima | **II-IV kvartal** |
| Radno okupaciona terapija – primjena u socijalnoj zaštiti, ujednačavanje prakse | **II-IV kvartal** |
| Psiho-socijalni pristup u radu sa starijima, postupci i reagovanja u kriznim situacijama | **II-IV kvartal** |
| Rad i podrška osobama sa demencijom | **II-IV kvartal** |
| Jačanje kapaciteta stručnih radnika/ca za rad sa djecom i mladima sa socijalno neprilagođenim ponašanjem | **II-IV kvartal** |
| Pružanje psiho-socijalne podrške u kriznim situacijama | **II-IV kvartal** |
| Jačanje ključnih kompetencija u socijalnoj i dječjoj zaštiti | **II-IV kvartal** |
| Borba protiv trgovine ljudima – identifikacija i upućivanje žrtava trgovine ljudima | **IV kvartal** |
| Specifičnosti djece i mladih iz manjinskih i imigrantskih porodica | **IV kvartal** |

U članu 13 stav 2 Pravilnika o standardima za akreditaciju programa obuke, odnosno programa pružanja usluge u oblasti socijalne i dječje zaštite, načinu sprovođenja postupka akreditacije programa, sadržini i obliku sertifikata („Sl. list CG", br. 147/22) predviđeno je da praćenje realizacije akreditovanih programa obuke vrši Zavod za socijalnu i dječju zaštitu na način da provjerava da li se program obuke realizuje po sadržaju i kako je navedeno u akreditovanom programu obuke. Iz navedenog slijedi da će predstavnici Zavoda za socijalnu i dječju zaštitu prisustvovati realizaciji akreditovanih obuka, sačinjavati izvještaje na osnovu sledećih metoda: opservacija, posmatranje sa učešćem, evaluacioni upitnik, produbljeni intervju sa učesnicima i uvid u izvještaj o realizovanom programu obuke. Stručno usavršavanje stručnih radnika kroz pohađanja programa obuka usmjereno je na sticanje i unapređenje znanja i vještina sa ciljem poboljšanja kvaliteta rada sa različitim korisničkim grupama. Cilj je da stručni radnici svoj rad zasnivaju na sopstvenim znanjima, kompetencijama, kontinuiranoj stručnoj podršci i stalnim usavršavanjem, čime se postiže veći stepen zadovoljstva i povjerenja korisnika.

U okviru svojih djelatnosti, Zavod za socijalnu i dječju zaštitu vrši obavljanje stručnih i organizacionih poslova u postupku akreditacije programa obuke, odnosno programa pružanja usluga kojim se obezbeđuje stručno usavršavanje stručnim radnicima i stručnim saradnicima i pružaocima usluga. Postupak akreditacije programa obuke sprovodi se tokom godine na osnovu javnog poziva (stalno otvoren ili vremenski ograničen, opšti i tematski) čime se podstiču stručnjaci u ovoj oblasti da akredituju program obuke koji će doprinijeti razvoju stručnih kompetencija stručnih radnika i stručnih saradnika, te unaprjeđenju kvaliteta pružanja usluga u sistemu socijalne i dječje zaštite.

|  |
| --- |
| **Javni poziv za akreditaciju programa obuke** |
| Opšti, stalno otvoren javni poziv za akreditaciju programa obuke za stručne radnike, stručne saradnike, saradnike, volontere u socijalnoj i dječjoj zaštiti |
| Tematski javni poziv za akreditaciju programa obuke za stručne radnike iz centara za socijalni rad i Zavoda za zapošljavanje Crne Gore o socijalnoj aktivaciji i zajedničkim metodama rada |
| Tematski javni poziv za akreditaciju programa obuke za unapređenje znanja o rodnoj ravnopravnosti I rodno uslovljenim različitim vidovima nasilja u porodici |
| Tematski javni poziv za akreditaciju programa obuke za stručne radnike u socijalnoj i dječjoj zaštiti na temu nenasilnog vaspitanja djece i jačanje pozitivnih roditeljskih praksi i vještina |
| Tematski javni poziv za akreditaciju programa obuke za stručne radnike u socijalnoj i dječjoj zaštiti na temu prevencije nasilja nad djecom i intenzivne stručne podrške porodicama |
| Tematski javni poziv za akreditaciju programa obuke za unapređenje znanja stručnih radnika u socijalnoj i dječjoj zaštiti iz oblasti prava djeteta i pozitivno disciplinovanje djece |
| Tematski javni poziv za akreditaciju programa obuke za prevenciju vršnjačkog nasilja/nasilja među djecom u predškolskim ustanovama, osnovnim i srednjim školama, kao i u onlajn prostoru |
| Tematski javni poziv za akreditaciju programa obuke za sprečavanje štetnih praksi kao što su rani ugovoreni i prinudni brakovi i dječje prosjačenje u svim porodicama, posebno među romskom populacijom |
| Tematski javni poziv za akreditaciju programa obuke za primjenu SOP-a, u cilju poboljšanja identifikacije, prijavljivanja, stručne procjene bezbjednosti djece, podrške djeci žrtvama svih formi nasilja, uključujući i onlajn nasilje nad djecom |
| Tematski javni poziv za akreditaciju programa obuke za jačanje kapaciteta stručnih radnika u socijalnoj i dječjoj zaštiti za multisektorski rad sa djecom migrantima i strancima sa odobrenom međunarodnom zaštitom na osnovu Standardne operativne procedure za postupanje sa djecom koja su odvojena od roditelja ili bez pratnje, sa posebnim akcentom na proaktivnu identifikaciju potencijalnih žrtava i žrtava trgovine ljudima |
| Tematski javni poziv za akreditaciju programa obuke za jačanje kapaciteta stručnih radnika/ca u CSR za primjenu odredbi UN konvencije o pravima djeteta i Konvencije SE o sprečavanju i borbi protiv nasilja nad ženama i nasilja u porodici |
| Tematski javni poziv za akreditaciju programa obuke za jačanje kapaciteta stručnih radnika/ca u socijalnoj i dječjoj zaštiti za obezbjeđivanje adekvatnog prihvatanja, psihosocijalne podrške i tretmana djece žrtava u smetene u sklonište za žrtve trgovine djecom |
| Tematski javni poziv za akreditaciju programa obuke na temu usvojenja |
| Tematski javni poziv za akreditaciju programa obuke iz oblasti hraniteljstva |
| Tematski javni poziv za akreditaciju programa obuke za stručne radnike za programe obuke koje su namijenjene kandidatima za hranitelje i hraniteljima sa fokusom na urgentno hraniteljstvo, hraniteljstvo uz intenzivnu ili dodatnu podršku i povremeno hraniteljstvo |
| Tematski javni poziv za akreditaciju programa obuke za znakovni jezik- osnovne i napredne obuke |
| Tematski javni poziv za akreditaciju programa obuke za pružanje usluge stanovanje uz podršku |
| Tematski javni poziv za akreditaciju programa obuke za zaposlene u socijalnoj i dječjoj zaštiti za pružanje usluga koje podržavaju život u zajednici, fokusirajući se na principe najmanje restriktivnog okruženja i individualizovane podrške |
| Tematski javni poziv za akreditaciju programa obuke za izradu individualnih planova uz aktivnu participaciju korisnika/korisnica (samostalno ili uz podršku) |
| Tematski javni poziv za akreditaciju programa obuke za razvijanje programa mentorstva za pružanje podrške korisnicima za samostalan život ili život uz podršku |
| Tematski javni poziv za akreditaciju programa obuke na temu interkulturalizma |
| Tematski javni poziv za akreditaciju programa obuke za unaprjeđenje kapaciteta stručnih radnika/ca u socijalnoj i dječjoj zaštiti za rad sa LGBTIQ osobama |
| Tematski javni poziv za akreditaciju programa obuke za stručne radnike/ce u socijalnoj i dječjoj zaštiti za usvajanje specifičnih znanja za rad sa LGBTIQ osobama |
| Tematski javni poziv za akreditaciju programa obuke za stručne radnike/ce u socijalnoj i dječjoj zaštiti na temu ranog razvoja i ranih intervencija |
| Tematski javni poziv za akreditaciju programa obuke za stručne radnike/ce u socijalnoj i dječjoj zaštiti koji se bave žrtvama svih djela nasilja, vodeći računa o potrebama i pravima žrtava, kao i o sprečavanju sekundarne viktimizacije sa posebnim fokusom na žene sa invaliditetom, Romkinje i Egipćanke, LGBTQ žene |
| Tematski javni poziv za akreditaciju programa obuke za stručne radnike/ce u socijalnoj i dječjoj zaštiti za pružanje podrške djeci svjedocima svih vidova nasilja, obuhvaćenim Konvencijom, prilagođeno uzrastu djece svjedoka |

U slučaju potrebe za izmjenama i dopunama, Plan će biti ažuriran u toku godine.

Obradila

Samostalna savjetnica I za stručno usavršavanje stručnih radnika

Slađana Martinović

Odobrio

Načelnik Odjeljenja za unapređenje kapaciteta stručnih radnika

Miloš Ristić

\_\_\_\_\_\_\_\_\_\_\_\_\_\_\_\_\_

Ana Kulić Ratković

v.d. direktorica